gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8675, del 12-11-2019 (2019/10163)

Extracte de la Resolució de 5 de novembre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost del programa d'innovació de pime (INNOVA-CV) per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10875


Data del document
:   05-11-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 5 de novembre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost del programa d'innovació de pime (INNOVA-CV) per a l'exercici 2019. [2019/10760]  
BDNS (identif.): 430503.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 5 de novembre de 2019, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE   
http://www.ivace.es  
  
Únic  
S'amplia el pressupost del programa d'innovació de pime (INNOVA-CV) per a l'exercici 2019 en 275.000 euros, dins de la línia pressupostària S6722000, Investigació, Desenvolupament i Innovació Empresarial. El pressupost total per a l'esmentada convocatòria puja, en conseqüència, a la quantitat de 8.089.605,69 euros.  
  
València, 5 de novembre de 2019.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 8562, del 04-06-2019 (2019/5633)

RESOLUCIÓ de 28 de maig de 2019, del tribunal del concurs oposició per a la provisió de vacants pel torn lliure de metge o metgessa SAMU d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5633


Data del document
:   28-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 28 de maig de 2019, del tribunal del concurs oposició per a la provisió de vacants pel torn lliure de metge o metgessa SAMU d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició. [2019/5633]  
De conformitat amb la base sisena de la Resolució de 29 de desembre de 2016, del director general de Recursos Humans i Econòmics, per la qual es convoca el concurs oposició, pel torn lliure, de vacants de metge o metgessa SAMU d'institucions sanitàries dependents de la Conselleria de Sanitat Universal i Salut Pública (DOGV 7959, 17.01.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit, es fa pública la resolució definitiva del concurs oposició.  
  
Contra la present resolució podran interposar-se els recursos previstos en la base huitena de la convocatòria.  
  
València, 28 de maig de 2019.- La presidenta del tribunal: Rosa María Pérez Mencía.
Diari Oficial de la Generalitat Valenciana


Sumari del DOGV 8528, del 12-04-2019 (2019/3741)

Informació pública de l'inici de les operacions de delimitació parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3741


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'inici de les operacions de delimitació parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos. [2019/3741]  
En compliment de la resolució de la Direcció General de Medi Natural i d'Avaluació Ambiental de data 19 de febrer de 2019, es procedeix a la delimitació parcial de la via pecuària número 2, denominada Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, província de Castelló, a fi de definir els seus límits segons el que s'estableix en l'acte de classificació i amb subjecció a la legislació vigent.  
De conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que els treballs de referència començaran a les 10.30 h del dia 28 de maig de 2019, a l'Ajuntament de Montanejos. Se cita les parts que confronten i les persones o entitats amb interés legítim a assistir a aquest acte en el qual podran realitzar les al·legacions que consideren oportunes, i se'ls adverteix que la seua absència no invalidarà l'eficàcia de l'acte.  
S'ha designat el funcionari de la Generalitat Valenciana, Adrián Casado de Madariaga, com a instructor per als treballs de l'expedient administratiu esmentat.  
El termini màxim per a la resolució del procediment administratiu serà de 18 mesos, a comptar des de l'acord d'inici, conforme a l'article 14.3 de la Llei 3/2014, d'11 de juliol, de la Generalitat, de vies pecuàries de la Comunitat Valenciana. El venciment del termini màxim establit per a la resolució produirà la caducitat, segons s'estableix en l'article 25.1.b de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 5 d'abril de 2019.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8668, del 31-10-2019 (2019/10428)

Delegació d'inspecció de l'Ajuntament de Benifallim.
----------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10603


Data del document
:   24-10-2019

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació d'inspecció de l'Ajuntament de Benifallim. [2019/10368]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial número 4.020, de data 17 d'octubre de 2019, de la delegació efectuada pel Ple de l'Ajuntament de Benifallim, en la sessió de data 7 d'agost de 2019, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província, aprovat en la sessió del Ple provincial de data 3 d'octubre de 2013 (BOP 201, 22.10.2013 i DOGV 7139, 25.10.2013).  
  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes a l'ajuntament que a continuació es detalla en matèria d'inspecció tributària.  
  
Benifallim  
- Impost sobre construccions, instal·lacions i obres.  
  
La delegació realitzada a favor d'aquesta Diputació Provincial pel municipi de Benifallim tindrà efecte des del dia que es publique en el Butlletí Oficial de la Província d'Alacant i estarà vigent fins a la finalització del cinqué any, a comptar des de l'endemà de l'entrada en vigor; quedarà tàcitament prorrogada per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la finalització d'aquesta o a la de qualsevol dels períodes de pròrroga.  
  
Alacant, 24 d'octubre de 2019.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8497, del 01-03-2019 (2019/1336)

Notificació de la sentència dictada en el judici de declites lleus número 552/2018.
-----------------------------------------------------------------------------------

### Dades del document

Número de DOGV
:   8497

Data del DOGV
:   01-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1336


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici de declites lleus número 552/2018. [2019/1336]  
Antonio José Jiménez Hurtado, lletrat de l'Administració de justícia del Jutjat de Primera Instància i Instrucció número 4 d'Alzira, faig saber que en aquest jutjat se segueix judici de delicte lleu número 552/2018, en relació amb un delicte d'amenaces (tots els supòsits no condicionals), en el qual figura com a intervinent Laurentiu Prodea, en el qual es va dictar sentència en data 9 de novembre de 2018, la còpia íntegra de la qual queda a disposició de la part en aquesta oficina judicial; se li fa saber que en contra d'aquesta es pot interposar un recurs d'apel·lació en termini de cinc dies, a comptar des de la publicació d'aquest edicte.  
I atés que la dita part es troba en parador desconegut, s'expedeix aquest edicte, complint amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Alzira, 7 de febrer de 2019.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 8526, del 10-04-2019 (2019/2608)

Informació pública de la modificació de la reparcel·lació del carrer Herreros sector D-2 del polígon industrial Apatel.
-----------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2608


Data del document
:   08-03-2019

Organisme emissor
:   Ajuntament de Bigastro

Tipus de document
:   Anunci

Descriptors 

:   * Bigastro
    * pla d'urbanisme
    * administració local

Informació pública de la modificació de la reparcel·lació del carrer Herreros sector D-2 del polígon industrial Apatel. [2019/2608]  
Es tramita en aquest ajuntament expedient de modificació de la reparcel·lació del c/ Herreros sector D-2 del P. I. Apatel de Bigastro, d'acord amb el projecte redactat per la mercantil Avant Garde Energéticas, SL, N 90609813, la qual cosa se sotmet a informació pública, durant el termini d'un mes, a comptar des de la publicació en el Diari Oficial de la Generalitat Valenciana, a l'efecte que es formulen les observacions i al·legacions que s'estimen convenients.  
Durant aquest termini podrà ser examinat per qualsevol interessat en les dependències municipals per a formular les al·legacions que s'estimen pertinents. Així mateix, estarà a la disposició de les persones interessades en la seu electrònica d'aquest ajuntament en l'adreça https://www.bigastro.es.  
Queden suspeses les llicències de parcel·lació i edificació en l'àmbit viari del polígon industrial, c/ Herreros de Bigastro, fins que siga ferm en via administrativa l'acord aprovatori de la reparcel·lació.  
  
Cosa que es fa pública a l'efecte de l'article 92.2.a) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Bigastro, 8 de març de 2019.- L'alcaldessa presidenta: Teresa María Belmonte Sánchez.
Diari Oficial de la Generalitat Valenciana


Sumari del DOGV 8595, del 19-07-2019 (2019/6039)

Notificació de la sentència dictada en el procediment de modificació de mesures número 561/2018.
------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6039


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el procediment de modificació de mesures número 561/2018. [2019/6039]  
Demandant: María Julieta Dos Santos Luz.  
Procuradora: Adriana Capella Arzo.  
Demandat: Antonio Dos Santos Machaco.  
En el present procediment de modificació de mesures en relació amb fills extramatrimonials número 561/2018 dictat per la magistrada jutgessa M.ª Isabel Llambes Sánchez del Jutjat de Primera Instància i Instrucció número 4 de Vila-real, seguit a instàncies de María Julieta Dos Santos Luz contra Antonio Dos Santos Machaco, s'ha dictat sentència de data 11 de juny de 2019, en la qual es pot interposar recurs d'apel·lació en el termini de 20 dies davant aquest jutjat; es fa constar que el lletrat de l'Administració de justícia d'aquest jutjat és Pablo Campayo Soler.  
I atés que aquest demandat, Antonio Dos Santos Machaco, es troba en parador ignorat, s'expedeix el present edicte a fi que li servisca de notificació de forma deguda.  
  
Vila-real, 11 de juny de 2019.- El lletrat de l'Administració de justícia: Pablo Campayo Soler.
Diari Oficial de la Generalitat Valenciana


Sumari del DOGV 8653, del 09-10-2019 (2019/9616)

DECRET 220/2019, de 7 d'octubre, del Consell, de concessió de la Distinció de la Generalitat al Mèrit Cultural a Mamen García.
------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9616


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 220/2019, de 7 d'octubre, del Consell, de concessió de la Distinció de la Generalitat al Mèrit Cultural a Mamen García. [2019/9616]  
El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Mamen García Martín, nascuda a Ontinyent, ha demostrat el seu talent, des dels anys setanta, en el teatre, la música i la televisió. Aquest últim mitjà li ha oferit notable popularitat en sèries com ara Cuéntame, Escenas de matrimonio o Señoras del (h)AMPA.  
En els anys setanta va formar part de Duo Àries, i en la dècada dels huitanta cantava en l'orquestra Patxinger Z. A més, ha publicat tres àlbums en solitari: Y yo también a ti (1987), Marzo (1997) i El cofrecito (2012).  
  
En el teatre, ha format part del repartiment de Crisi d'identitat, El diluvio que viene, Teràpies, Norine, El hombre de La Mancha, Memory: de Hollywood a Broadway, Alarmas y excursiones i Zorba el griego, entre altres espectacles. En l'actualitat integra l'elenc del musical Billy Elliot.  
Com a actriu de teatre i comèdia musical, ha merescut en dues ocasions el premi d'interpretació en els Premis de les Arts Escèniques de la Generalitat Valenciana: en 2000, a la millor actriu, pel seu paper de Leonor en Naturalesa i propòsit de l'univers, i en 2006, a la millor actriu de repartiment, per la psiquiatra Berta Bornikoff en Teràpies. En el 2009 va rebre el Premi Berlanga a la Trajectòria Professional; en 2015, el Premi Narcís, atorgat pel Sindicat d'Actors i Actrius Professionals Valencians (AAPV), i l'any passat, el Premi de Teatre Musical BroadwayWorld Spain, com a millor actriu de repartiment.  
  
Per això, com a reconeixement al seu talent per a interpretar papers i escriure cançons sota la inspiració del que ens commou, prèvia deliberació del Consell, en la reunió de 7 d'octubre de 2019,  
  
  
DECRETE  
  
Concedir la Distinció de la Generalitat al Mèrit Cultural a Mamen García.  
  
València, 7 d'octubre de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8507, del 15-03-2019 (2019/1947)

Notificació de la sentència dictada en el procediment de guarda i custòdia número 1115/2018.
--------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1947


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1115/2018. [2019/1947]  
Demandant: Bridget Kelvin Ose.  
Procurador: Arcadio Martínez Valls.  
Demandat: Kelvin Aghatotikolo.  
  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte faig saber que, en les actuacions de família. Guarda, custòdia o aliments de fills menors no matrimonials no consensuats, seguides amb el número 1115/2018, a instàncies de Bridget Kelvin Ose contra Kelvin Aghatotikolo, en situació de rebel·lia, en data 22 de febrer de 2019, ha recaigut sentència la dispositiva de la qual diu així:  
«Amb estimació de la demanda presentada per Bridget Kelvin Gose contra Kelvin Aghatotikolo, es declaren els següents efectes respecte del fill menor de les parts:  
1r. S'acorda la suspensió de la pàtria potestat del pare demandat sobre el seu fill, i se li atribueix en exclusiva, a la demandant, l'exercici de les funcions inherents a la pàtria potestat, així com la guàrdia i la custòdia.  
2n. No pertoca a fixar cap règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició de costes.  
  
Aquesta és la meua sentència, contra la qual es pot interposar un recurs d'apel·lació en el termini de vint dies comptats des de l'endemà de la notificació corresponent, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el depòsit previ de la quantitat de 50 - en el compte de consignacions d'aquest jutjat, la pronuncie, mane i firme.»  
I perquè valga de notificació de forma deguda a Kelvin Aghatotikolo, en rebel·lia, expedisc i firme aquest edicte.  
  
València, 25 de febrer de 2019.- El lletrat de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8706, del 27-12-2019 (2019/9801)

Notificació de la sentència dictada en el procediment de divorci contenciós número 1218/2009.
---------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9801


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 1218/2009. [2019/9801]  
Demandant: Rebeca Aracil Illan.  
Procurador: Alberto Cánovas Seiquer.  
Demandat: Juan Marcos Ferrandez Cerdán.  
  
En el judici divorci contenciós número 1218/2009 s'ha dictat sentència, en la qual consta com a demandant Rebeca Aracil Illan i com a demandat Juan Marcos Ferrandez Cerdán, d'acord amb la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
El termini per a recórrer és de 20 dies a comptar des de l'endemà de la notificació, per a la qual cosa cal depositar 50 euros en el compte de consignacions del jutjat, excepte si és beneficiari de justícia gratuïta.  
Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
  
Torrevieja, 30 de setembre de 2019.- La lletrada de l'Administració de justícia: M. Amparo Marco Martínez-Arenas.